text: आनंद महिंद्रा सोशल मीडिया पर हमेशा ही एक्टिव रहते हैं. लेकिन इस बार उन्होंने जो ट्वीट किया है वो काफी ज्यादा मजेदार है और सोशल मीडिया पर वायरल भी हो रहा है. महिंद्रा ने जो वीडियो शेयर किया है उसमे ये दिखाया गया है कि एक बच्चा पलंग से उतरने के लिए खूब मेहनत करता है और फिर उसके दिमाग में एक मजेदार आईडिया आता है जिसके बाद वो बच्चा सभी तकिये को पलंग से नीचे फेंक देता है और फिर बड़ी ही आसानी से बिना किसी चोट के बच्चा पलंग से नीचे उतर जाता है.